**LĒMUMS**

Liepājā

|  |  |
| --- | --- |
| 2022.gada 10.novembrī | Nr.394/15  (prot. Nr.15, 8.§) |

Par līguma noslēgšanu ar valsts akciju

sabiedrību “Ceļu satiksmes drošības

direkcija”

Lai īstenotu Ceļu satiksmes likumā pašvaldības policijai noteikto kompetenci un pienākumu kvalitatīvu izpildi administratīvo pārkāpumu jomā saistībā ar pārkāpumu fiksēšanu ar tehniskiem līdzekļiem, neapturot transportlīdzekli, un, lai nodrošinātu sadarbību informācijas apstrādē Transportlīdzekļu un to vadītāju valsts reģistrā, kas saņemta no tehniskiem līdzekļiem par pārkāpumiem ceļu satiksmē, pamatojoties uz Ceļu satiksmes likuma 43.7 pantu, likuma “Par pašvaldībām” 21.panta pirmo daļu, Ministru kabineta 2022.gada 12.aprīļa noteikumiem Nr.224 “Prasības un kārtība tehnisko līdzekļu uzstādīšanai uz ceļiem un prasības informācijas nosūtīšanai un saņemšanai no tehniskajiem līdzekļiem apstrādei transportlīdzekļu un to vadītāju valsts reģistrā” un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 3.novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Noslēgt līgumu par sadarbību pārkāpumu fiksēšanai ar tehniskiem līdzekļiem, neapturot transportlīdzekli, ar valsts akciju sabiedrību “Ceļu satiksmes drošības direkcija”.

2. Noteikt, ka lēmuma 1.punktā minētajā līgumā Liepājas valstspilsētas pašvaldībai noteiktās saistības pilnvarota pildīt un līgumu slēgt Liepājas pilsētas pašvaldības iestāde “Liepājas pilsētas Pašvaldības policija”.

3. Pilnvarot Liepājas pilsētas pašvaldības iestādes “Liepājas pilsētas Pašvaldības policija” priekšnieku, bet viņa prombūtnē amatpersonu, kas pilda šā amata pienākumus, noslēgt 1.punktā minēto līgumu pēc saskaņošanas ar valsts akciju sabiedrību “Ceļu satiksmes drošības direkcija”.

4. Noteikt, ka lēmuma 1.punktā minētā līguma grozījumus Liepājas pilsētas pašvaldības iestāde “Liepājas pilsētas Pašvaldības policija” līguma darbības laikā pilnvarota izdarīt patstāvīgi, neizskatot tos Liepājas valstspilsētas pašvaldības domes sēdē, izņemot grozījumus par pakalpojuma maksu, ja to apjoms naudas izteiksmē pārsniedz 50% (piecdesmit procentus) no līgumā minētas samaksas par pakalpojumiem.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, Finanšu pārvaldei, Liepājas pilsētas Pašvaldības policijai, valsts akciju sabiedrībai “Ceļu satiksmes drošības direkcija” | |